b'\n_START_ARTICLE_\nJakov Fak\n_START_SECTION_\n2009/2010: Prva medalja na svetovnem prvenstvu in OI\n_START_PARAGRAPH_\nFak je na Svetovnem prvenstvu 2009 v Pjong\xc4\x8dangu presenetljivo osvojil bronasto medaljo v individualni tekmi na 20 km, podoben uspeh pa mu je uspel tudi na Zimskih olimpijskih igrah 2010 v Vancouvru, kjer je s tretji mestom v \xc5\xa1printu na 10\xc2\xa0km osvojil prvo hrva\xc5\xa1ko olimpijsko medaljo v biatlonu.\n_START_SECTION_\n2010/2011: Prestop v Slovensko biatlonsko zvezo\n_START_PARAGRAPH_\nPred za\xc4\x8detkom sezone 2010/2011 je kljub nasprotovanju Hrva\xc5\xa1ke biatlonske zveze za prestop v Slovensko biatlonsko zvezo zgodba dobila epilog. 19. novembra 2010 je dobil izpisnico hrva\xc5\xa1ke biatlonske zveze.\n_START_SECTION_\n2012: Svetovno prvenstvo v Ruhpoldingu\n_START_PARAGRAPH_\nNa Svetovnem prvenstvu 2012 v Ruhpoldingu je osvojil srebrno medaljo v me\xc5\xa1ani \xc5\xa1tafeti, kjer so bili v postavi slovenske reprezentance \xc5\xa1e Andreja Mali, Teja Gregorin in Klemen Bauer.\n_START_SECTION_\n2014: Zimske olimpijske igre v So\xc4\x8diju\n_START_PARAGRAPH_\nZa Slovenijo je Fak nastopil na Zimskih olimpijskih igrah 2014 v So\xc4\x8diju, kjer je v \xc5\xa1printu na 10 km osvojil 10 mesto, v zasledovalnem teku na 12,5 km je osvojil 31. mesto, v posami\xc4\x8dni tekmi na 20 km je bil 32., na tekmi s skupinskim startom na 15 km pa je osvojil 4. mesto.\n_START_SECTION_\n2017: Vrnitev po bolezni\n_START_PARAGRAPH_\nJakov Fak je sezono 2016 izpustil zaradi bolezni. Vstop v sezono 2017 je bil za Jakova uspe\xc5\xa1en, saj je nizal uspehe in uvrstitve na oder za zmagovalce in leto 2017 zaklju\xc4\x8dil s tretjim mestom v skupnem se\xc5\xa1tevku.\n_START_SECTION_\n2018: srebrni olimpijec\n_START_PARAGRAPH_\n15. februarja 2018 je na individualni tekmi na 20 km na olimpijskih igrah v Pjong\xc4\x8dangu zasedel drugo mesto in osvojil srebrno medaljo. To je bila za Slovenijo jubilejna dvajseta zimska olimpijska medalja, osma srebrna in prva na 23. ZOI v Ju\xc5\xbeni Koreji.'